CELEX: 32021R0461
Language: lv
Date: 2021-03-16 00:00:00
Title: Komisijas Īstenošanas regula (ES) 2021/461 (2021. gada 16. marts), ar ko Regulu (EK) Nr. 1235/2008 groza attiecībā uz termiņu, līdz kuram saņem pieprasījumus kontroles iestāžu un kontroles organizāciju atzīšanai līdzvērtības pārbaudes nolūkos, pamatojoties uz Padomes Regulā (EK) Nr. 834/2007 noteikto bioloģisko produktu importēšanas kārtību (Dokuments attiecas uz EEZ)

17.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 91/14
               
            
         KOMISIJAS ĪSTENOŠANAS REGULA (ES) 2021/461
         (2021. gada 16. marts),
         ar ko Regulu (EK) Nr. 1235/2008 groza attiecībā uz termiņu, līdz kuram saņem pieprasījumus kontroles iestāžu un kontroles organizāciju atzīšanai līdzvērtības pārbaudes nolūkos, pamatojoties uz Padomes Regulā (EK) Nr. 834/2007 noteikto bioloģisko produktu importēšanas kārtību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 834/2007 (2007. gada 28. jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 (1) atcelšanu, un jo īpaši tās 33. panta 3. punktu un 38. panta d) punktu,
         tā kā:
         
                     (1)
                  
                  
                     Eiropas Parlamenta un Padomes Regula (ES) 2018/848 (2) paredz, ka tādu kontroles iestāžu un kontroles organizāciju shēma, kuras, pamatojoties uz Regulas (EK) Nr. 834/2007 33. panta 3. punktu, Komisija ir atzinusi kontroļu veikšanai un sertifikātu izdošanai trešās valstīs nolūkā importēt produktus ar līdzvērtīgām garantijām, tiks aizstāta ar tādu kontroles iestāžu un kontroles organizāciju shēmu, kuras Komisija ir atzinusi prasībām atbilstošo produktu importēšanai.
                  
               
                     (2)
                  
                  
                     Covid-19 pandēmijas uzliesmojuma un ar to saistītās sabiedrības veselības krīzes dēļ Regulas (ES) 2018/848 piemērošanas sākumdiena un daži citi minētajā regulā norādītie datumi ar Eiropas Parlamenta un Padomes Regulu (ES) 2020/1693 tika atlikti par vienu gadu (3). Tāpēc Regula (ES) 2018/848 tiks piemērota no 2022. gada 1. janvāra.
                  
               
                     (3)
                  
                  
                     Lai panāktu, ka ir pieejamas vajadzīgās administratīvās spējas, kas nodrošinātu kontroles iestāžu un kontroles organizāciju savlaicīgu atzīšanu saskaņā ar jauno shēmu, līdzvērtības pārbaudes nolūkos Komisijas Regulas (EK) Nr. 1235/2008 (4) 11. panta 1. punkts tika grozīts ar Komisijas Īstenošanas regulu (ES) 2020/25 (5), lai saskaņā ar veco shēmu kontroles iestādēm un kontroles organizācijām jaunu pieprasījumu atzīšanai ieviestu galīgo termiņu. Minētais beigu termiņš ir 2020. gada 30. jūnijs.
                  
               
                     (4)
                  
                  
                     Tāpēc ir nepieciešams atkārtoti grozīt Regulas (EK) Nr. 1235/2008 11. panta 1. punktu, lai datumu, kad saņem jaunus pieprasījumus kontroles iestāžu un kontroles organizāciju atzīšanai līdzvērtības pārbaudes nolūkos saskaņā ar veco importa shēmu, saskaņotu ar Regulā (ES) 2018/848 noteiktās jaunās importa sistēmas izveidošanas dienu.
                  
               
                     (5)
                  
                  
                     Tāpēc Regula (EK) Nr. 1235/2008 būtu attiecīgi jāgroza.
                  
               
                     (6)
                  
                  
                     Lai attiecīgajām kontroles iestādēm un kontroles organizācijām būtu iespēja pilnībā izmantot laikposmu, kas atlicis līdz 2021. gada 30. jūnijam pēc tam, kad attiecīgais IT rīks ir atkārtoti aktivizēts, šai regulai būtu steidzamības kārtā jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (7)
                  
                  
                     Šajā regulā paredzētie pasākumi ir saskaņā ar Bioloģiskās ražošanas komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1235/2008 11. panta 1. punktā datumu “2020. gada 30. jūnijam” aizstāj ar “2021. gada 30. jūnijam”.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 189, 20.7.2007., 1. lpp.
         
         
            (2)  Eiropas Parlamenta un Padomes Regula (ES) 2018/848 (2018. gada 30. maijs) par bioloģisko ražošanu un bioloģisko produktu marķēšanu un ar ko atceļ Padomes Regulu (EK) Nr. 834/2007 (OV L 150, 14.6.2018., 1. lpp.).
         
            (3)  Eiropas Parlamenta un Padomes Regula (ES) 2020/1693 (2020. gada 11. novembris), ar ko Regulu (ES) 2018/848 groza attiecībā uz piemērošanas sākumdienu un dažiem citiem minētajā regulā norādītajiem datumiem (OV L 381, 13.11.2020., 1. lpp.).
         
            (4)  Komisijas Regula (EK) Nr. 1235/2008 (2008. gada 8. decembris), ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 334, 12.12.2008., 25. lpp.).
         
            (5)  Komisijas Īstenošanas regula (ES) 2020/25 (2020. gada 13. janvāris), ar kuru groza un labo Regulu (EK) Nr. 1235/2008, ar ko nosaka sīki izstrādātus īstenošanas noteikumus Padomes Regulai (EK) Nr. 834/2007 par bioloģisko produktu importēšanas kārtību no trešām valstīm (OV L 8, 14.1.2020., 18. lpp.).